কলকাতায় করিশমা কাপুর কি করছেন!

কলকাতা: শিল্প সংস্কৃতির শহর এই কলকাতা যেন করিশমা কাপুরকে(Karishma Kapoor) বারবার টেনে আনে। আবার অন্য দিক দিয়ে দেখলে বলা যায় দাদু রাজ কাপুরের(Raj Kapoor) শৈশবও কেটেছে এই শহর কলকাতায়। এমনকি প্রপিতামহ পৃথ্বীরাজ কাপুর(Prithwiraj Kapoor) এই শিল্প-সংস্কৃতির শহরেই থাকতেন। যুক্ত ছিলেন নিউ থিয়েটারসের সঙ্গে। এই শহর থেকেই তারা মুম্বই পাড়ি দিয়েছিলেন।
করিশমার জন্ম যদিও মুম্বই শহরে, কিন্তু এই শহরের সাথে রয়েছে তার পূর্বপুরুষদের নাড়ির টান। তাই দু-বছর ঘুরতেই আবার কলকাতায় এলেন করিশমা। হালকা মেকআপ আর পনিটেল চুল বেঁধে সোমবার তাঁকে দেখা গেল।
শহরের এক পাঁচতারা হোটেলে ‘লোলো’ অর্থাৎ করিশমা মহিলাদের এক আলোচনা সভায় যোগ দিতে এসেছিলেন। ‘বিয়ন্ড দ্যা স্ক্রিন উইথ করিশমা কাপুর’ (Beyond The Screen with Karishma Kapoor) শীর্ষক আলোচনা সভায় যোগ দিতে এসেছিলেন তিনি। ৫০ বছর বয়সেও তার লুক দেখে মুগ্ধ অনুরাগীরা। সেলফি তোলার অনুরোধের জোয়ারে ভাসলেন অভিনেত্রী। গানের তালে তাল মেলাতেও দেখা গেল অভিনেত্রীকে।

করিশমা কাপুরের জীবন পর্দার বাইরেও বিস্তৃত। এগুলোর মধ্যে যেমন জনহিতকর কাজ এবং অন্যান্য উদ্যোগ রয়েছে। তিনি স্তন ক্যান্সার সচেতনতার জন্য এগিয়ে এসেছিলেন। মেয়েদের অধিকারের বিষয় নিজের দৃষ্টিভঙ্গি জানিয়েছিলেন। সোশ্যাল মিডিয়ায় তিনি যথেষ্ট অ্যাকটিভ। এসব বিভিন্ন বিষয় নিয়ে এদিনের আলোচনায় তিনি কথা বলেছেন।

আরও পড়ুন:ক্যালিফোর্নিয়ায় ফুরফুরে মেজাজে ছুটি কাটাচ্ছেন শুভশ্রী-রাজ!

২০২৩ সালে ‘ব্রাউন’ ওয়েব সিরিজের(Brown Web series) কাজে টানা ৪৫ দিনের মতন করিশমা কাপুর কলকাতায় কাটিয়ে গিয়েছিলেন। স্বল্পভাষী করিশমা সে-সময় কলকাতার আশপাশে বেশ কিছু জায়গায় শুটিংয়ের কাজে ব্যস্ত ছিলেন। কুমারটুলি চায়না ও তার ভক্তরা শুটিংয়ের সময় তাকে দেখেছিলেন
আর পুলিশ আধিকারিকের চরিত্র ‘রিতা ব্রাউন’ এর ভূমিকায় তাকে দেখা গিয়েছিল । ঘনঘন ধূমপান আর মদ্যপ অবস্থায় ক্যামেরার সামনে তখন দেখা গিয়েছিল কারিশমার চরিত্রকে।
এই সিরিজ একটি গুরুত্বপূর্ণ চরিত্রে ছিলেন যীশু সেনগুপ্ত। অতিথি চরিত্রে অভিনয় করেছিলেন আবির চট্টোপাধ্যায়।